Dragatze

Dragatzean, ur-gorputz bat garbitu eta sakondu egiten da, arrokak eta sedimentuak mugituz. Ubide nabigagarri baten edo ibai baten sakonera handitzeko egiten da, ura garraiatzeko ahalmena handitzeko, eta, hala, uholdeak saihesten dira ibaian behera. Era berean, gune horien zingoa handitu nahi da, itsas-zirkulazioa errazteko, ontziei kalterik egin gabe, eta, hala, hondoa jotzeko arriskua saihesteko.

Dragatu behar den hondoko materialaren arabera, hainbat draga-mota erabiltzen dira. Hainbat draga-mota erabili ohi dira halako eragiketetan: mekanikoa, hidraulikoa eta mistoa (mekanikoa/hidraulikoa). Horietako bakoitzak mekanismo-mota eta funtzionamendu desberdinak ditu.

Dragatze-lanek ingurumenean inpaktu handia izan dezakete. Eragin hori egokia eta behar bezala ebaluatua izan behar da, haiek arintzeko har daitezkeen neurriak kontuan hartzeko.

 Ingurumen-inpaktua 
Dragatzeak itsasoko eta uretako habitatak kaltetu eta suntsitu ditzake, ekosistemen biodibertsitateari eraginez. Itsas hondoko sedimentuak berresekitzean, uraren uhertasuna aldatu egiten da, eta eguzki-argia gutxiago sartzen da. Horrek kalte egiten die fotosintesia egiten duten organismoei, hala nola arrezifea eratzen duten koralei, zeinek harreman sinbiotikoa ezartzen baitute alga-espezieekin. Iragazketa bidez elikatzen diren animalia-espezie askori ere eragiten die iragazketa-mekanismoak buxatu egiten direlako material partikulatu gehiegi dagoelako.

 Erreferentziak 
1. Erftemeijer, P. L., Riegl, B., Hoeksema, B. W., & Todd, P. A. (2012). Environmental impacts of dredging and other sediment disturbances on corals: a review. Marine pollution bulletin, 64(9), 1737-1765. https://doi.org/10.1016/j.marpolbul.2012.05.008.

 Kanpo estekak 

Kategoria:Portuak
Kategoria:Ingeniaritza hidraulikoa
Kategoria:Eraikuntzako makinak